Það blundar í mér bóndi enda flutt í Hvalfjörðinn Ljósm. Valgarður Gíslason . Andrea Róbertsdóttir sjónvarpskona með meiru er sest að í Hvalfjarðarsveit ásamt kærastanum , Jóni Þór Eyþórssyni . Hún keyrir til Reykjavíkur nokkrum sinnum í viku enda hefur hún nóg að gera , er annar umsjónarmanna þáttarins 07/08 bíó leikhús í sjónvarpinu , situr í stjórn UNIFEM , er að ljúka meistaragráðu í mannauðsstjórnun frá viðskipta - og hagfræðideild Háskóla Íslands og tekur að sér fjölmörg aukaverkefni . Á næstunni tekur við nýtt verkefni því þau eiga von á sínu fyrsta barni . Andrea er í viðtali í nýjasta tölublaði Skessuhorns þar sem hún segir frá lífinu í sveitinni og spennunni sem fylgir væntanlegum erfingja .